[{"text_idx": "#000001", "text": "Organigrama BSFren historia Berdintasunarako Plana"}, {"text_idx": "#000003", "text": "EUSKAL LIGAK: Derbi zoroak izan ditugu eta talde batzuek igoera garesti ordaindu dute"}, {"text_idx": "#000004", "text": "Hasi da denboraldiko bigarren fasea. Aurretik 10 partidu izango dituzte taldeek beraien helburuak betetzen saiatzeko. Momentuz albiste onak gure talde batzuentzat. Derbi harrigarria gizonezko kadeteetan eta igo berriek garesti ordaindu zuten Euskal Ligarako igoera. Jardunaldi honetan gertatutakoa errepasatuko dugu."}, {"text_idx": "#000005", "text": "Garaipen handia eskuratu du Bilbao Unamunok, Fundacio\u0301n 5+11 handiari irabazi eta gero. Bilbotarrek ikasgaia ondo ikasia zuten aurreko fasetik. 78-72 irabazi zuten eta +6ko aldea itzuliko partidurako. Tabirako Baque\u0301k 63-49 galdu zuen Easoren aurka. Durangarrek bi talde atzetik uztea izango dute helburu, Fase Finala jokatu ahal izateko."}, {"text_idx": "#000006", "text": "Maila mantentzeko borroka albiste onekin hasi da gure talde batentzat. GetxoSaskik etxetik kanpo irabazi zion Fundacio\u0301n B taldeari, average adierazgarri batekin 52-70. Loiola Indautxu irabaztetik gertu izan zen ISBri egindako bisitan baina Euskal Ligako denboraldi honetako estreinaldian 52-49 galdu zuen."}, {"text_idx": "#000007", "text": "Multzo lehiatua espero da eta Tabirakok eta Gernikak beraien partiduak irabazi behar dituzte etxean. Tabirakok 64-50 irabazi zion Arabari eta lider dago momentuz. Gernikak ezin izan zion Aranurri irabazi, 55-61."}, {"text_idx": "#000009", "text": "Deskribaezinak dira Liola Indautxu eta Bilbao Unamunok aurten eskaintzen dizkiguten derbiak. Aurtengo hirugarren partidua zen beraien artean eta Loiola erraztasun handiz nagusitu zen, 81-48, gorritxoak lidertzan daudelarik. La Salle Bilbaok A1eko zailtasunak ezagutu ditu, izan ere faborito handia den Fundacio\u0301n taldearen aurka 39-63 galdu zuen."}, {"text_idx": "#000010", "text": "A 2 multzoan ez dago talde bizkaitarrik."}, {"text_idx": "#000011", "text": "Gernikak ez zuen lan ona egin eta ISBk irabazi egin zion. Itzulerako partiduko diferentziak salbatzea posible da, baina ez da erraza izango 47-57. La Sallek bere lehen garaipena eskuratzeko aukera izan zuen fase honetan, baina 65-42 galdu zuen Arabaren aurka eta Lauko Finalerako pasea asko zaildu zaio."}, {"text_idx": "#000012", "text": "Gure taldeek emaitza onak lortu zituzten A2an. Derbi bizkaitarrean Paules Dyper Uniformes taldeak Loiola Indautxuren erritmoa sufritu zuen eta gorritxoek 39-88 irabazi zuten, lidertza lortuz. Derbi bizkaitarretik haratago Tabirako Baquek maila mantentzea izango du helburu, Araskiri 67-39 irabazi eta gero."}, {"text_idx": "#000019", "text": "Bizkaiko Haur eta Kadete mailako aurreselekzioak"}]